CELEX: 62012CO0156
Language: sk
Date: 2012-06-13 00:00:00
Title: Uznesenie Súdneho dvora (šiesta komora) z 13. júna 2012.#GREP GmbH proti Freitstaat Bayern.#Článok 104 ods. 3 prvý pododsek rokovacieho poriadku – Charta základných práv Európskej únie – Článok 47 a článok 51 ods. 1 – Vykonanie práva Únie – Odvolanie proti rozhodnutiu, ktorým sa konštatuje vykonateľnosť rozhodnutia vydaného v inom členskom štáte a nariaďuje sa zaistenie – Účinná súdna ochrana – Právo na prístup k súdu – Právna pomoc – Vnútroštátna právna úprava nepriznávajúca právnu pomoc právnickým osobám.#Vec C-156/12.

Uznesenie Súdneho dvora (šiesta komora) z 13. júna 2012 – GREP/Freistaat Bayern
      (vec C-156/12)
      „Článok 104 ods. 3 prvý pododsek rokovacieho poriadku – Charta základných práv Európskej únie – Článok 47 a článok 51 ods. 1 – Vykonanie práva Únie – Odvolanie proti rozhodnutiu, ktorým sa konštatuje vykonateľnosť rozhodnutia vydaného v inom členskom štáte a nariaďuje sa
         zaistenie – Účinná súdna ochrana – Právo na prístup k súdu – Právna pomoc – Vnútroštátna právna úprava nepriznávajúca právnu pomoc právnickým osobám“
      
      1.                     Súdna spolupráca v občianskych veciach – Súdna právomoc a výkon rozhodnutí v občianskych a obchodných veciach – Nariadenie
            č. 44/2001 – Uznávanie a výkon rozsudkov – Cieľ dotknutých článkov tohto nariadenia (nariadenie Rady č. 44/2001) (pozri bod 32)
      2.                     Súdna spolupráca v občianskych veciach – Súdna právomoc a výkon rozhodnutí v občianskych a obchodných veciach – Nariadenie
            č. 44/2001 – Uznávanie a výkon rozsudkov – Odvolanie proti rozhodnutiu, ktorým sa konštatuje vykonateľnosť uznesenia o zaistení
            – Odvolanie predstavujúce vykonanie práva Únie v zmysle článku 51 Charty základných práv Európskej únie – Možnosť odvolávať
            sa na zásadu účinnej súdnej ochrany zakotvenú v článku 47 tejto Charty (Charta základných práv Európskej únie, články 47 a 51;
            nariadenie Rady č. 44/2001, článok 43) (pozri body 31, 33 – 35, 37, 43 a výrok)
      3.                     Právo Európskej únie – Zásady – Právo na účinnú súdnu ochranu – Zakotvenie v Charte základných práv Európskej únie – Vnútroštátna
            právna úprava viažuca podanie žaloby na súd na zaplatenie preddavku na trovy konania a/alebo zastupovanie advokátom – Odoprenie
            nároku na právnu pomoc právnickej osobe, ktorá nemôže zaplatiť tento preddavok – Prípustnosť – Podmienky – Posúdenie vnútroštátnym
            súdom (Charta základných práv Európskej únie, článok 47) (pozri body 38 – 42, 44 – 47 a výrok)
      Predmet
      
         
               Návrh na začatie prejudiciálneho konania – Landesgericht Salzburg – Výklad článku 51 ods. 1 prvej vety a článku 47 Charty
                  základných práv Európskej únie, ako aj subsidiárne článku 43 ods. 1 nariadenia Rady (ES) č. 44/2001 z 22. decembra 2000 o právomoci
                  a o uznávaní a výkone rozsudkov v občianskych a obchodných veciach (Ú. v. ES L 12, 2001, s. 1; Mim. vyd. 19/004, s. 42) a článku 6
                  ods. 1 Európskeho dohovoru o ochrane ľudských práv a základných slobôd – Rozsah pôsobnosti Charty základných práv Európskej
                  únie – Konanie o výkone rozhodnutia vydaného v inom členskom štáte – Nárok na právnu pomoc – Prípustnosť vnútroštátnej právnej
                  úpravy, ktorá tento nárok nepriznáva právnickým osobám
               
            Výrok
      Odvolanie podané podľa článku 43 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov
         v občianskych a obchodných veciach s cieľom napadnúť rozhodnutie konštatujúce vykonateľnosť uznesenia o zaistení podľa článkov 38
         až 42 tohto nariadenia a nariaďujúce zaistenie predstavuje vykonanie práva Únie v zmysle článku 51 Charty základných práv
         Európskej únie.
      
      Zásada účinnej súdnej ochrany tak, ako je upravená v článku 47 Charty základných práv Európskej únie, môže zahŕňať právo byť
         oslobodený od zaplatenia trov konania a/alebo odmeny za zastupovanie dlžných za získanie pomoci advokáta v rámci tohto odvolania.
      
      Je však úlohou vnútroštátneho súdu preskúmať, či podmienky priznania takejto pomoci predstavujú obmedzenie práva na prístup
         k súdom, ktoré zasahuje do tohto práva v jeho samotnej podstate, či smerujú k legitímnemu cieľu a či existuje rozumný vzťah
         proporcionality medzi použitými prostriedkami a sledovaným cieľom.
      
      V rámci tohto posúdenia môže vnútroštátny súd zohľadniť predmet sporu, rozumné šance žiadateľa na úspech, vážnosť veci, o ktorú
         mu ide, zložitosť uplatniteľného práva a konania, ako aj schopnosť tohto žiadateľa účinne brániť svoju vec. Na posúdenie proporcionality
         môže vnútroštátny súd okrem toho prihliadnuť na výšku preddavkov na trovy konania a neprekonateľnosť prekážky, ktorú prípadne
         predstavujú pre úspech na súde.
      
      Pokiaľ ide konkrétnejšie o právnické osoby, vnútroštátny súd môže prihliadnuť na jej situáciu. Môže tak zohľadniť najmä formu
         a ziskovú alebo neziskovú povahu dotknutej právnickej osoby, ako aj finančnú schopnosť jej spoločníkov alebo akcionárov a ich
         možnosť získať prostriedky nevyhnutné na podanie žaloby na súde.